અમરેલીના બાબરામાં શિવ કોટક ઇન્ડસ્ટ્રીઝ નામની જીનના માલિક જગદીશ પટેલ ઉપર હુમલો કરીને 20 લાખ રૂપિયાની લૂંટ કરીને લૂંટારા ફરાર થઈ ગયા હતા. જગદીશભાઈ SBI બેંકમાંથી 20 લાખ રૂપિયા ઉપાડીને પોતાના બાઇક પર જઈ રહ્યા હતા, ત્યારે બાઇક પર આવેલા બે શખ્સોએ તેમના માથા પર લોખંડની પાઇપ ફટકારી હતી 20 લાખનો થેલો લઈને ફરાર થઈ ગયા હતા. જે બાદ જગદીશ પટેલને હોસ્પિટલમાં ખસેડવામાં આવ્યા હતા અને પોલીસે ગુનો નોંધીને લૂંટારુઓની શોધખોળ શરૂ કરી છે.